Source: https://docplayer.cz/108517158-Mestsky-urad-v-ziline-sprava.html
Timestamp: 2019-09-17 13:00:45+00:00

Document:
MESTSKÝ ÚRAD V ŽILINE SPRÁVA - PDF
Download "MESTSKÝ ÚRAD V ŽILINE SPRÁVA"
1 MESTSKÝ ÚRAD V ŽILINE Materiál na rokovanie Mestského zastupiteľstva v Žiline Číslo materiálu: /2017 K bodu programu SPRÁVA K PROTESTU PROKURÁTORA PROTI VŠEOBECNE ZÁVÄZNÉMU NARIADENIU MESTA ŽILINA Č. 16/2016 O PODMIENKACH VYLEPOVANIA A UMIESTŇOVANIA PLAGÁTOV Materiál obsahuje: Materiál prerokovaný: 1. Návrh na uznesenie MR 2. Dôvodová správa 3. Správa k protestu prokurátora 4. Fotokópia protestu prokurátora Predkladá: Ing. Igor Choma primátor Zodpovedný za vypracovanie: JUDr. Jakub Ulaher, PhD., LL.M. vedúci odboru právneho a majetkového Žilina,
2 NÁVRH NA UZNESENIE Uznesenie č. /2017 Mestské zastupiteľstvo v Žiline I. schvaľuje 1. vyhovenie protestu prokurátora č. k. Pd 239/16/ zo dňa ako celku. DÔVODOVÁ SPRÁVA Dňa bol doručený protest prokurátora Okresnej prokuratúry Žilina č. k. Pd 239/16/ zo dňa (ďalej len protest ) proti všeobecne záväznému nariadeniu Mesta Žilina č. 16/2016 o podmienkach vylepovania a umiestňovania plagátov (ďalej len VZN ). Zároveň podľa 23 ods. 2 písm. f) zák. č. 135/2001 Z. z. o prokuratúre prokurátor navrhol zrušiť ustanovenia čl. 1, čl. 2, čl. 3, čl. 4 bod 3, bod 4 a čl. 5 VZN a nahradiť tieto ustanovenia novými, lebo ním bol porušený zákon, a to v ust. 6 ods.1 zákona č. 369/1990 Zb. o obecnom zriadení, 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov. Podľa 27 ods. 3 zák. č. 153/2001 Z. z. o prokuratúre, ak bol protest prokurátora podaný proti všeobecne záväznému právnemu predpisu uvedenému v 21 ods. 3 písm. f) treťom bode a orgán verejnej správy zistí, že protest je dôvodný, je povinný bez zbytočného odkladu, najneskôr do 90 dní od doručenia protestu prokurátora všeobecne záväzný predpis zrušiť alebo ho podľa povahy veci nahradiť všeobecne záväzným právnym predpisom, ktorý bude v súlade so zákonom, prípadne aj s ostanými všeobecne záväznými právnymi predpismi. O vyhovení protestu a zrušení alebo zmene všeobecne záväzného právneho predpisu alebo o nevyhovení protestu upovedomí orgán verejnej správy prokurátora v lehote podľa prvej vety. Dôvody protestu prokurátora ako aj odôvodnenie navrhovaného postupu sú bližšie uvedené v priloženej správe k protestu. SPRÁVA K PROTESTU PROKURÁTORA Prokurátor v podanom proteste konštatuje, že z hľadiska procesu prijímania a z hľadiska svojej formy bolo VZN v súlade so zákonom a inými všeobecne záväznými právnymi predpismi, avšak podľa jeho názoru obsah VZN je v rozpore so všeobecne záväznými právnymi predpismi. 2
3 VZN bolo vydané podľa článku 68 Ústavy Slovenskej republiky a podľa 6 ods. 1 a 4 ods. 3 písm. n) zákona č. 369/1990 Zb. o obecnom zriadení a v súlade s 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov. Predmetné VZN upravuje jednak vo všeobecnej rovine podmienky umiestňovania plagátov a nakladanie s nimi na území Mesta Žilina s výnimkou volebných plagátov, jednak v konkrétnej rovine vyhradenie miest a ustanovenie podmienok na umiestňovanie volebných plagátov na verejných priestranstvách počas volebnej kampane pre voľby do národnej rady Slovenskej republiky, voľby do Európskeho parlamentu, voľby do orgánov samosprávnych krajov a voľby do samosprávny obcí. Obec teda v rámci územnej samosprávy upravila podmienky umiestňovania plagátov a nakladania s nimi s výnimkou volebných plagátov, nakoľko pôsobnosť obce v tejto oblasti vymedzuje zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov, ktorý v 16 upravuje prenesený výkon štátnej správy na obec. Podľa názoru prokurátora teda obec vo VZN skombinovala úpravu výkonu územnej samosprávy (umiestňovanie plagátov a nakladanie s nimi) a výkonu preneseného výkonu štátnej správy (vymedzenie miest a ustanovenie podmienok na umiestňovanie volebných plagátov), pričom uvedený postup nie je v súlade s vyššie uvedenými zákonnými ustanoveniami, nakoľko obec sa podľa názoru prokurátora nemôže pri výkone samosprávy odvolávať na právnu úpravu týkajúcu sa preneseného výkonu štátnej správy a pri úprave preneseného výkonu štátnej správy na právnu úpravu samosprávy. Z uvedených dôvodov VZN nemá obsahovať všeobecnú úpravu umiestňovania plagátov a nakladania s nimi na území mesta Žilina a zároveň úpravu volebných plagátov podľa 16 zákona č. 181/2014 Z. z. Pri úprave volebných plagátov podľa zákona č. 181/2014 Z. z. o volebnej kampani a o zmene a doplnení zákona č. 85/2015 Z. z. o politických stranách a politických hnutiach prokurátor poukázal na to, že obec nie je zákonom zmocnená vymedzovať, ani upravovať obdobie, kedy resp. odkedy môže kandidujúci subjekt umiestniť volebné plagáty na vyhradenom mieste nakoľko toto obdobie je v 16 vymedzené pojmom,,počas volebnej kampane,, pričom toto obdobie zákon č. 181/2014 Z. z. definuje v 2 ods. 1, ods. 2 zákona. Prokurátor zároveň v súvislosti s 16 zákona č. 181/2014 Z. z. poukázal na to, že obec nad rámec tohto zákonného zmocnenia v čl. 4 ods. 4 VZN upravila tiež údržbu a odstránenie volebných plagátov a očistenie plagátovej plochy a v čl. 5 VZN v rámci spoločných ustanovení upravila, na ktoré miesta sa toto VZN vzťahuje a zároveň na ktoré miesta na nevzťahuje. S poukazom na názor prokurátora sa ako najvhodnejší spôsob vybavenia protestu prokurátora javí jeho vyhovenie a to tak, že sa v záujme jednoznačnosti, prehľadnosti a právnej istoty v celom rozsahu zruší existujúce VZN a namiesto neho sa schvália dve samostatné VZN, tak aby nedošlo k vzájomnej kombinácii výkonu územnej samosprávy a výkonu preneseného výkonu štátnej správy. Jedným VZN obec teda samostatne upraví len a výlučne podmienky vylepovania a umiestňovania plagátov a druhým VZN obec v rámci preneseného výkonu štátnej správy v zmysle 16 zákona č. 181/2014 Z. z. o volebnej kampani a o zmene a doplnení zákona č. 85/2015 Z. z. o politických stranách a politických hnutiach vyhradí miesta a ustanoví podmienky na umiestňovanie volebných plagátov na verejných priestranstvách. Mesto Žilina sa teda v tomto smere stotožňuje so záverom prokurátora ohľadom názoru, že obec sa nemôže pri výkone samosprávy odvolávať na právnu úpravu týkajúcu sa 3
4 preneseného výkonu štátnej správy a pri úprave preneseného výkonu štátnej správy na právnu úpravu samosprávy. Podľa 27 ods. 3 zák. č. 153/2001 Z. z. o prokuratúre, ak bol protest prokurátora podaný proti všeobecne záväznému právnemu predpisu uvedenému v 21 ods. 3 písm. f) treťom bode a orgán verejnej správy zistí, že protest je dôvodný, je povinný bez zbytočného odkladu, najneskôr do 90 dní od doručenia protestu prokurátora, všeobecne záväzný právny predpis zrušiť alebo ho podľa povahy veci nahradiť všeobecne záväzným právnym predpisom, ktorý bude v súlade so zákonom, prípadne aj s ostatnými všeobecne záväznými právnymi predpismi. O vyhovení protestu a zrušení alebo zmene všeobecne záväzného právneho predpisu alebo o nevyhovení protestu upovedomí orgán verejnej správy prokurátora v lehote podľa prvej vety. Následne po rozhodnutí Mestského zastupiteľstva v Žiline o proteste budú v intenciách tohto rozhodnutia predložené dva nové návrhy VZN, ktorými sa samostatne upravia podmienky vylepovania plagátov a podmienky na umiestňovanie volebných plagátov na verejných priestranstvách počas volebnej kampane a zároveň sa zruší doterajšie VZN 16/2016. Materiál bol prerokovaný v mestskej rade s odporučením schváliť ho. Materiál je v súlade so Štatútom mesta Žilina a právnymi predpismi Slovenskej republiky. Dopad materiálu na rozpočet mesta je neutrálny. 4
! Dár.:.rc 2 -,,- 1011
Okresná prokuratúra Košice I Mojmírova č, 5, 041 47 Košice 1 Mestská čast' Košice - Sever Festivalové námestie č. 2 04001 Košice Vaše číslo Naše číslo Pd 56/11-4 r- ~-- _.._--~ MESTSKÁ ČASt I«()SICE-SEVER

References: čl. 1
 čl. 2
 čl. 3
 čl. 4
 čl. 5
 čl. 4
 čl. 5